Τζαραχίδες

Οι Τζαραχίδες, **Jarrahids** (αραβ.:  ) ήταν μία αραβική δυναστεία, που κυβέρνησε κατά διαστήματα την Παλαιστίνη και έλεγχε την Υπεριορδανία και τη βόρεια Αραβία στα τέλη του 10ου και στις αρχές του 11ου αι. Ήταν η κυρίαρχη οικογένεια της φυλής Tαγί, μίας από τις τρεις ισχυρές φυλές της Συρίας εκείνη την εποχή. Οι άλλες δύο ήταν η Kαλμπ και η Kιλάμπ.

Οι Τζαραχίδες εμφανίστηκαν για πρώτη φορά στις μουσουλμανικές πηγές ως σύμμαχοι των Καρματιανών, και απέκτησαν εξέχουσα θέση υπό τον αρχηγό τους, Μουφαρίτζ ιμπν Νταγκφάλ ιμπν αλ-Τζαράχ. Το 973 ο τελευταίος εξασφάλισε τη διακυβέρνηση της Παλαιστίνης, με κέντρο τη Ράμλα, από το χαλιφάτο των Φατιμιδών ως ανταμοιβή για τις στρατιωτικές τους υπηρεσίες. Ο Μουφαρίτζ έχασε την εύνοια των Φατιμιδών, οι οποίοι έδιωξαν τους Τζαραχίδες από την Παλαιστίνη όταν λεηλάτησαν τη Ράμλα το 981. Στη συνέχεια οι Τζαραχίδες έκαναν επιδρομές σε καραβάνια προσκυνητών που κατευθύνονταν προς τη Μέκκα, και ταλαντεύονταν μεταξύ των Φατιμιδών, των Ρωμαίων και των μεμονωμένων μουσουλμάνων ηγεμόνων στη Συρία. Μέχρι το 1011-12 οι Τζαραχίδες έλεγχαν όλη την ενδοχώρα της Παλαιστίνης μέχρι την Τιβεριάδα, και αψήφησαν τους Φατιμίδες, ανακηρύσσοντας τον δικό τους χαλίφη, αλ-Χασάν ιμπν Τζαφάρ, στη Ράμλα. Ο Φατιμίδης χαλίφης αλ-Χακίμ πλήρωσε στη συνέχεια τον Μουφαρίτζ για να τερματίσει την εξέγερση, αλλά λίγο αργότερα εξαπέλυσε μία εκστρατεία εναντίον των Τζαραχιδών, κατά την οποία εκδιώχθηκαν από την Παλαιστίνη.

Ο Μουφαρίτζ απεβίωσε το 1013, και τον διαδέχθηκε ο γιος του Χασάν, ο οποίος ανέκτησε τον έλεγχο της Παλαιστίνης. Έκανε τους Ταγί να συμμαχήσουν με τους Καλμπ και τους Κιλάμπ, οι οποίοι κυριάρχησαν στη Συρία μέχρι την ήττα τους από τους Φατιμίδες το 1029..Ως αποτέλεσμα οι Τζαραχίδες μετέφεραν τα στρατόπεδά τους κοντά στους Ρωμαίους συμμάχους τους στην Αντιόχεια. Πολέμησαν στο πλευρό των Ρωμαίων σε αρκετές αντιπαραθέσεις με περιφερειακές μουσουλμανικές δυνάμεις. Μετά το 1041 υπήρχαν μόνο σπάνιες αναφορές για τους Τζαραχίδες, συγκεκριμένα όσον αφορά τους ανιψιούς τού Χασάν, Χαζίμ ιμπν Αλί και Χουμεΐντ ιμπν Μαχμούντ τη δεκαετία του 1060, και τον εγγονό τού Χαζίμ, Φαντλ ιμπν Ραμπιά, ο οποίος κατά καιρούς ήταν σύμμαχος των Φατιμιδών, των Σταυροφόρων, των Μαζιαδιδών ή των Σελτζούκων. Έγινε ο πρόγονος της δυναστείας Αλ Φαντλ, της οποίας οι εμίρηδες κυριάρχησαν στους Βεδουίνους της στέπας μέχρι τον 18ο αι.

## Έδαφος
Οι Τζαραχίδες κατείχαν κατά διαστήματα εδάφη στην Παλαιστίνη, την πεδιάδα Μπάλκα ανατολικά του ποταμού Ιορδάνη, τα βουνά Σαράτ νοτιοανατολικά του Ιορδάνη και τις βόρειες αραβικές οροσειρές Τζαμπάλ Ατζά και Τζαμπάλ Σαλμά.  Η παρουσία τους στην Παλαιστίνη ήταν κατά διαστήματα. Έλεγχαν την περιοχή το 977–981/82, 1011–1013, 1024–1029,  και π. το 1041.  Κατά τη διάρκεια μίας περιόδου σύγκρουσης με τους Φατιμίδες, οι Τζαραχίδες είχαν μετεγκατασταθεί στην περιοχή της Παλμύρας το 1030, και το 1031 μετέφεραν τα στρατόπεδά τους στο αλ-Ρουτζ, μία περιοχή μεταξύ Αντιόχειας και Χομς. 

[δεξιά|μικρογραφία|200εσ|Η πόλη [Ράμλα και τα περίχωρά της το 1895. Οι Τζαραχίδες υπό τον Μουφαρίτζ ιμπν Νταγκφάλ και τον γιο του Χασάν κατά διαστήματα κυβερνούσαν, έλεγχαν ή λεηλατούσαν τη Ράμλα στα τέλη του 10ου και στις αρχές του 11ου αι.]]
[δεξιά|μικρογραφία|300εσ|Ο Αυτοκράτορας [Ρωμανός Γ΄ Αργυρός που απεικονίζεται στο νόμισμα αυτό της Ρωμαϊκής Αυτοκρατορίας, έπεισε τους Τζαραχίδες να μεταφέρουν τα στρατόπεδά τους κοντά στην επικράτειά του στην Αντιόχεια, όπου υπηρέτησαν ως σύμμαχοι των Ρωμαίων στις εκστρατείες τους εναντίον των περιφερειακών μουσουλμανικών κρατών. Επιγρ.: ΟC HΛΠIKE ΠANTA KATOΡΘOI / Μ. Θ. +ΠARΘENE COI POΛYAINE. Κωνσταντινούπολη, 1030.]]
μικρογραφία|300εσ|Γενεαλογία των Τζαραχίντ και των απογόνων τους.

## Κατάλογος αρχηγών

## Αναφορές

## Βιβλιογραφία
*
*
*
*
*
*
*
 
Κατηγορία:Αραβικές δυναστείες